Emme tee mitään oletuksia. Keskitymme löytämään sen tytön.
Toivoimme löytävämme hänet jo maanantai-iltana.
Koko kaupunki mietti: "Missä Wilma voi olla?"
Poliisin komentokeskus.
Ajan E6:sta pohjoiseen. Ljungskilen pohjoispuolella on mies mustissa.
Pitäisikö teidän käydä siellä?
Uddevallassa oli tullut riitaa poikien kanssa.
Wilma oli lähtenyt asunnosta luultavasti Göteborgiin poikien luo.
Asuntoon tuotiin ruumiskoiria. Ne koirat merkkaavat paikkoja.
Löysimme renkaanjälkiä, jotka johtivat veteen.
Se herätti tietenkin epäilyksiä.
Minun olisi pitänyt rikkoa fysiikan lakeja ollakseni syyllinen.
Hän tietää, missä Wilma on tai ei ole.
Hei. Soitan poliisista.
Wilman isä soitti-
- ja oli huolissaan tyttärestään.
Wilma ei vastaa, kun soitan.
Tiedätkö, missä hän voisi olla?
Hän on exäni. Erosimme viime torstaina. En tiedä, missä hän on.
Etkö ole kuullut hänestä torstain jälkeen?
- En. - Selvä, se on ymmärrettävää.
Wilman puhelin on sammutettu. Saimme numerosi.
- Wilma ei siis ole luonasi? - Ei. Poistin hänen numeronsa.
Selvä. Sanoiko hän torstaina, että olisi lähdössä johonkin?
Meillä oli iso riita. Itkimme molemmat, ja hän lähti.
Etkä ole enää kuullut hänestä? Meidän pitää siis jatkaa etsintöjä.
17. marraskuuta 2019 Uddevallan poliisi saa ilmoituksen-
että 17-vuotias Wilma Andersson on kadonnut.
Tapausta alkaa tutkia tutkija Anette Timm Preinfalk.
Perhe etsi Wilmaa perjantaina.
Se oli 15. päivä. Hänellä oli aika hammaslääkäriin.
Hammaslääkäri soitti isälle ja kyseli, missä Wilma on.
Silloin häntä alettiin etsiä ja miettiä, missä hän on.
16.11. isä meni Wilman ja tämän poikaystävän Tishkon asunnolle.
Hän soitti ovikelloa ja koputti, mutta kukaan ei avannut.
Hän katsoi postiluukusta sisään.
Hänestä näytti siltä, että joku oli kotona, mutta kukaan ei avaa.
Minulla oli vapaaviikonloppu, kun Wilman sisko kirjoitti someen.
Facebookissa on iso ryhmä, jollainen on useimmilla kaupungeilla.
Hän pyysi sivulla apua siskonsa etsimiseen.
Somessa näkyy usein ilmoituksia kadonneista.
Emme tienneet, miten vakavasta asiasta oli kyse.
Nuori tyttö on voinut häipyä monesta eri syystä.
Wilma katosi 14. marraskuuta.
Wilmaan oltiin viimeksi yhteydessä 14. marraskuuta-
kello 17 aikaan. Kyseessä on nuori, 17-vuotias tyttö.
Hän oli melko aktiivinen somessa.
Hänellä oli läheiset välit ystäviinsä ja perheeseensä.
Yhtäkkiä kukaan ei saanut häntä kiinni.
Kun emme saaneet Wilmaa kiinni, yritin soittaa hänelle-
mutta hän ei vastannut, joten soitin Tishkolle.
Sain vastaukseksi tekstiviestin, jossa...
Kun luin sen, minusta tuntui, että jokin on pahasti vialla.
Menimme käymään asunnolla uudestaan.
Kysyimme, saammeko tulla sisään. Saimme luvan.
Hän käyttäytyi todella oudosti.
Hän oli kääriytynyt huopaan.
Kun he tapaavat Tishkon asunnossa, hän vaikuttaa poissaolevalta.
Hän vaikuttaa olevan jonkin aineen vaikutuksen alaisena.
Hän on jollain lailla pökerryksissä.
Hän oli kannabiksen väärinkäyttäjä. Määristä on vaikea sanoa.
Tishko kertoo heidän riidelleen-
ja että Wilma lähti asunnosta tiehensä.
"Hän lähti Göteborgiin joidenkin kundien luo."
Siinä kaikki. Tishko sanoi, ettei ollut poistunut asunnosta.
Hän ei osannut kertoa mitään.
Wilma on yrittänyt aiemmin-
mennä heidän kerrostalonsa ullakolle-
ja yrittänyt riistää siellä hengen itseltään.
Tishkon oli pitänyt pelastaa hänet, kun hän aikoi hirttää itsensä.
Tai Wilma olisi voinut jopa tehdä sen.
Hei. Poliisista taas.
Wilman äiti sanoi, että oli eräs kerta-
kun Wilma yritti hirttäytyä ullakolla.
Joo. Soitin silloin hänen isälleen.
Hänen isänsä kävi hakemassa hänet.
Voitko käydä katsomassa ullakolta, ettei hän ole taas siellä?
Joo, voin käydä.
Mutta en usko, että hän... Hän lähti vihaisena.
Ottiko hän tavaroitaan mukaansa vai pelkästään puhelimensa?
Hän otti käsilaukkunsa, vaatteita, meikkejä, puhelimen...
Kaiken, mitä pystyi kantamaan.
- Entä hänen ystävänsä? - Olemme soitelleet heille.
Uddevallassa oli joku, samoin Stenungsundissa.
Mutta häntä ei tunnu olevan missään. Ei sielläkään.
- Hän ei ole täällä. - Hän ei ole ullakollakaan.
Hän on jonkun kundin luona. Hän uhkasi niin.
Hänellä on varmasti ystäviä, joista hänen vanhempansa eivät tiedä.
Toivotaan niin. Kiitos paljon avusta.
Järjestöt, kuten Missing People ja FIKK-
eli vapaaehtoiset kriisi- ja katastrofityöntekijät-
auttavat poliisia etsinnöissä. Ihmiset ovat omistautuneita.
Ihmisiä on jonoksi asti. Tämä on iso askel eteenpäin.
Minulle tuli heti mieleen, että nuori tyttö oli lähtenyt ulos.
Hän ei ilmoittanut itsestään.
Toivoimme löytävämme hänet jo maanantai-iltana.
Voin kuvitella itseni vanhempien asemaan.
On itsestään selvää, että olen täällä etsimässä.
Paikalle tuli väkeä todella hyvin.
Moni Uddevallassa sanoo, että se on melkein kuin kutsumus.
Sadat vapaaehtoiset lähtivät etsimään tyttöä.
Poliisi, armeija, voittoa tavoittelemattoman järjestöt-
uskonnolliset yhteisöt... Kaikki tekivät töitä yhdessä.
Koko kaupunki mietti vain sitä, missä Wilma voi olla.
On totta kai todella tärkeä löytää hänet.
Ei vain omaisten takia-
vaan myös tutkinnan jatkon kannalta.
Emme tee mitään oletuksia. Keskitymme löytämään sen tytön.
Vapaaehtoisjärjestö FIKK jatkaa etsintöjä keskiyöhön asti.
Wilma oli huomaavainen, luova-
- itsepäinen ja vahvatahtoinen.
Hän oli ihana tyttö, jolla oli sydän paikallaan.
Wilma treenasi mielellään-
vietti aikaa kavereiden kanssa, maalasi ja sisusti.
Hän oli todella luova.
Hän oli kova puhumaan. Hän saattoi puhua yhteen putkeen kauan.
Me nauroimme ja pelleilimme.
Samaan aikaan saatoimme olla vakavissamme ja puhua...
Saatoimme puhua kaikesta mahdollisesta.
Wilma on asunut jonkin aikaa Tishkon kanssa Uddevallassa.
Wilma alkoi seurustella 15-vuotiaana 20-vuotiaan Tishkon kanssa.
Jonkin ajan päästä hän muutti Tishkon vanhempien ja Tishkon luo.
Noin vuotta myöhemmin Tishko saa oman asunnon.
Wilma muuttaa sinne hänen kanssaan. He asuvat siellä.
Poliisi kuulustelee Wilman ystäviä selvittääkseen-
onko jotain syytä, miksi hän haluaisi kadota.
Saimme kuulla, että Wilma oli jättänyt Tishkon.
Useimmiten se oli kuulemma toisinpäin. Tishko jätti Wilman.
Mutta nyt Wilma oli päättänyt lopettaa suhteen.
Hän oli lopettanut suhteen 13. päivänä.
14. päivänä kukaan ei saanut häneen yhteyttä.
Oli epätavallista, että kukaan ei ollut kuullut mitään.
Hän kertoi yleensä aina, joko kavereille tai siskolleen-
kun hän ja Tishko olivat riidelleet.
Poliisi kuulustelee Tishkoa uudelleen puhelimitse-
kuullakseen, onko jotain uutta ilmennyt.
Tishko pitäytyy yhä tarinassaan.
Hän ei tiedä, missä Wilma on.
Tishko on ollut asunnossaan torstai- iltapäivästä 14. marraskuuta asti.
Mutta myöhään torstai-iltana hälytyskeskukseen-
on soittanut moni huolestunut autoilija.
Poliisin komentokeskus.
Hei. Ajoin E6:sta pohjoiseen. Tiellä kävelee mies mustissa-
lla Ljungskilen pohjoispuolella. Pitäisikö käydä vilkaisemassa?
- Onko hän päihtynyt? - Hän ei näyttänyt aivan normaalilta.
Hän oli ojentanut kätensä. Se ei näyttänyt normaalilta.
Hyvä. Kiitos, kuulemiin.
Poliisipartio määrätään noutamaan mies.
Otimme hänet kyytiin moottoritieltä.
Viemme hänet kotiin Uddevallaan. Kerron hänen henkilötunnuksensa.
Minulle soittaa kollega, joka kertoo-
että he olivat pysäyttäneet pojan, joka käveli E6:lla torstai-iltana.
Hän oli kadonneen Wilman poikaystävä.
Poliisikollega kertoo havainnoistaan-
- torstai-illalta 14. marraskuuta-
jolloin he ottivat Wilman poika- ystävän kyytiin E6:lta kuulusteluun.
Hän kertoi joutuneensa tappeluun Uddevallassa-
joidenkin maahanmuuttajien kanssa.
Hänen vaatteensa olivat likaiset.
Hän vaikutti sekavalta ja järkyttyneeltä.
Hän oli riidellyt Uddevallassa poikien kanssa-
jotka olivat saman ikäisiä Tishkon kanssa.
Tishko kertoi poliisille lisäksi-
että hän oli ollut tuohtunut ja surullinen riidan jälkeen.
Siksi hän oli lähtenyt sukulaisen luo Göteborgiin-
mutta muuttanut mieltään matkalla ja jäänyt pois Ljungskilessä.
Sitten hän oli alkanut kävellä sta pitkin Uddevallaan.
Poliisin huomattua Tishkon outo käytös E6:lla-
heitä alkaa kiinnostaa enemmän, mitä tapahtui-
Wilman ja Tishkon välillä sinä iltana, kun Wilma katosi.
Naapurit olivat huomanneet, että jotain tapahtui-
Tishkon ja Wilman luona 14. päivä. He kuulivat riitelyä.
Moni naapuri kuulee riitelyä heidän asunnostaan.
Kun yksi heistä on menossa kysymään, mistä on kyse-
- hän pysähtyy yhtäkkiä.
Yläkertaan mennyt naapuri kuulee vertahyytävän kiljaisun.
Sitten tulee hiljaista.
Naapuri olettaa, että riita on ohi.
Wilman etsinnät ovat laajat.
Etsitään merkkejä, jotka voivat antaa vihjeen hänen olinpaikastaan-
tai siitä, mitä hänelle on tapahtunut.
Olemme alueella Uddevallan laitamilla.
Olemme käyneet täällä monesti.
Löysimme renkaanjälkiä, jotka johtivat veteen.
Se herätti tietenkin epäilyksiä.
Etsimme myös lähistöllä olevilta vuorilta.
Yritimme päästä vedenpinnan alle.
Sukeltajat ja vedenalaiset dronet-
- ovat tutkineet pohjaa.
Alue on tutkittu sekä vesistöstä-
- että kuivalta maalta.
Poliisi jatkaa Tishkon ja Wilman suhteen selvittämistä.
Omaisten kuulusteluissa selviää, että suhteessa oli ongelmia.
Muun muassa Wilman sisar oli sitä mieltä Tishkosta-
että hän Wilmaa vanhempana kontrolloi-
mitä Wilma tekee ja miten hän pukeutuu.
Wilma kysyy usein Tishkolta-
- "Laitanko tämän vai jotain muuta?"
Tishko kertoo mielipiteensä.
Tishko kontrolloi jopa Wilman menoja.
Wilma on huomannut, että sellainen tarkkailu on epämukavaa.
Wilma eristäytyy koko ajan enemmän.
Hän ei treenaa. Hänestä oli mukava käydä salilla.
Hän pinnaa koulusta. Wilma on aina ollut sosiaalinen-
- mutta viettää enemmän aikaa yksin.
Viime aikoina Wilma tuntui jollain lailla paljon vahvemmalta.
Hän oli valmis jättämään Tishkon.
Tishko sanoo poliisin puhelinkuulustelussa-
joka tehtiin, kun Wilma ilmoitettiin kadonneeksi-
olleensa asunnossaan siitä asti, kun Wilma jätti hänet-
- torstaina 14. marraskuuta.
Mutta sekä poliisiraportti siitä, että hänet otettiin kyytiin E6:lta-
että hänen puhelimensa tiedot kertovat muuta.
Tishkon liikkeiden kartoitus aloitettiin 14. päivästä.
Hieman aiemmin sinä iltapäivänä, voimme nähdä-
- että hän on Nettossa ostoksilla.
Sen jälkeen hän menee asuntoonsa.
Se selviää hänen puhelimensa seurantatiedoista.
Hän on asunnossaan puoli seitsemään ja lähtee sieltä.
Se, mitä naapurit kuulevat, tapahtuu sillä välillä.
Wilma oli viimeksi yhteydessä äitiinsä viiden jälkeen.
Menee noin puolitoista tuntia hänen viimeisestä puhelustaan äidilleen-
siihen, että Tishko lähtee kello 18.30.
Kysymys kuuluu, lähtikö Wilma asunnosta ennen Tishkoa-
- vai lähtivätkö he sieltä yhdessä?
Vai voiko olla niin, ettei Wilma koskaan lähtenyt asunnosta?
Lisäkartoituksesta poliisi näkee-
että palattuaan kotiin puoli yhdentoista aikaan-
Tishko oli kotona lopun viikonlopusta-
ja kieltäytyi työvuorosta sekä lauantaina että sunnuntaina-
- työssään kotipalvelussa.
Maanantaina hänelle tarjotaan aluetta ja firman autoa-
- ja hän suostuu.
Yritimme kartoittaa Tishkon liikkeitä laajasti.
Tiesimme, että hän oli töissä maanantaina 18. päivä.
Työnantaja kertoi, mitä autoa hän oli käyttänyt.
Tutkimme sen auton liikkeet. Siinä oli GPS.
Panimme merkille, että hän kävi kotona useasti vuoronsa aikana.
Saatoimme seurata, miten hän kävi asiakkaiden luona-
ja lisäksi asunnollaan monta kertaa.
Tishkon liikkeiden kartoitus paljastaa mystisiä piirteitä.
Miksi hän kävi asunnollaan niin monesti maanantaina?
Miksi Tishko valehtelee poliisille olleensa-
asunnossaan koko torstai-illan? Mitä tapahtui-
että hän päätyi E6:lle? Mitä hän salaa?
Liian moni asia on ristiriidassa.
Luulemme hänen tietävän, mitä tapahtui.
Hän tietää, missä Wilma on tai ei ole.
Poliisi pelkää 17-vuotiaan Wilman joutuneen rikoksen uhriksi.
Tänään pidätetään mies murhasta epäiltynä.
Kun Tishko pidätetään, hän makaa sohvalla olohuoneessa-
lepäämässä heidän havaintonsa perusteella. Ei sen erikoisempaa.
Hän lähtee partion mukaan. Pidätys ei ole dramaattinen.
Poliisiasemalla Tishkolle kerrotaan, että häntä epäillään murhasta.
Alustavassa kuulustelussa Tishko väittää yhä-
olleensa asunnossaan Wilman poistuttua sieltä riidan jälkeen-
ja ettei hän tiedä, missä Wilma on tai mitä hänelle on tapahtunut.
Päästäkseen eteenpäin poliisi aloittaa rikosteknisen tutkinnan-
- Tishkon ja Wilman asunnossa.
Rikostekninen tutkija Monica Johnzon saa tehtävän-
- yhdessä kollegansa kanssa.
Ensiaavistukseni ei ollut minun, vaan kollegani.
Päätämme alussa, kumpi menee ottamaan valokuvia.
Kollegani teki sen.
Minä en ollut käynyt sisällä.
En ollut edes katsonut sisälle.
Kollegani tuli ulos ja sanoi, että olohuoneessa on verta.
Rikostekniset tutkijat ilmoittavat löytäneensä verijälkiä-
Wilman ja Tishkon asunnon olohuoneesta.
He aloittavat perusteellisemman tutkinnan.
Meidän pitää osoittaa, että siellä on verta-
ja joku on nähnyt vaivaa siivotakseen paikat.
Varmistuimme verestä silmämääräisesti.
Ei löytynyt mitään erityistä.
Tutkiakseen, onko asunnossa verta, jota ei voi havaita silmin-
he käyttävät Bluestar-nimistä metodia.
Se on pieni kone, jossa on suutin-
jolla ruiskutetaan ainetta, joka reagoi hemoglobiiniin-
rautaaan veressä. Sitten valo- kuvaamme huoneen kohta kohdalta.
Silloin näkee, missä on fluoresenssia, eli sinistä sävyä.
Lattialla näkyi sinistä siinä, missä emme tienneet olevan verta.
Verta oli enemmän kuin mitä paljaalla silmällä näki.
Voi siivota tarkasti, mutta verta on lähes mahdoton saada pois.
Poliisi löytää selviä merkkejä, että asunnossa on tapahtunut jotain-
ja että joku on yrittänyt siivota jäljet.
Mutta mitä on tapahtunut?
Poliisi tekee kaikkensa yrittääkseen ymmärtää, mitä Wilmalle tapahtui.
Samaan aikaan, kun Wilmaa etsitään entistä kovemmin-
hänen poikaystävänsä Tishko on pidätettynä-
kun hänelle kerrotaan uusista todisteista.
Tishko sanoo kuulustelussa, että se on mahdotonta.
Hänen asunnossaan ei voi olla verta.
Eräässä kuulustelussa Tishko vain istuu ja hymyilee.
Hän saattoi yrittää ajatella positiivisia asioita-
jotka saivat hänet hymyilemään. Se tuskin selviää koskaan.
Poliisi kuulustelee Tishkoa uudelleen-
- hänen ja Wilman suhteesta.
Tishko kertoi, miten hän koki heidän suhteensa.
Ja... Hänestä se ei ollut sen kummempi-
kuin muiden nuorten suhteet. Suhteissa riidellään toisinaan.
Hän ei pitänyt itseään kontrolloivana.
Hän oli sitä mieltä, että Wilma osasi olla ikävä.
Riitelyssä on harvoin mitään väärää.
Hänestä heillä oli rakkaussuhde.
He olivat läheisiä toisilleen.
Hän ei ollut samaa mieltä kuin Wilman läheiset.
Armeija, poliisi ja vapaaehtoiset etsivät. Mutta jälkiä ei löydy.
Tunnelma on melkein käsinkosketeltava.
"Wilman etsinnät eivät ole tuottaneet tulosta."
Ihmiset etsivät ja etsivät.
Toiveet olivat korkealla löytää Wilma elävänä.
Me etsimme ja etsimme ja olimme yhteydessä poliisiin-
- sukulaisiin, järjestöihin ja...
Kaikki käskivät minun pitää toivoa yllä-
- ja olla luovuttamatta.
Sitä on kuin tyhjiössä, jossa on paniikkia ja kaaosta.
Se on epätoivoa. Sitä tunnetta on melkein mahdotonta kuvailla.
Se on kamalaa.
Epäilyt Tishkoa kohtaan vahvistuvat yhä-
kun asunnon roskakatoksesta tehdään löytö.
Viikko Tishkon vangitsemisen jälkeen roskakuskit soittivat-
ja sanoivat nähneensä jotain outoa roskien seassa.
Teknikot lähetetään paikalle.
Siellä oli muun muassa tyynyliinoja ja tyynyntäytteitä-
muovipusseissa. Yhdessä pussissa oli jopa Tishkon nimi.
Siinä oli tuotu noutoruokaa.
Kävi ilmi, että siellä oli Wilman verta.
Teknikot tutkivat kylpyhuoneen. He löysivät paljon untuvia-
- tungettuna vessanpönttöön.
Roskien seasta löytyneet tyynyliinat-
olivat samanlaisia kuin asunnosta löytyneet.
Saman värisiä ja kuvioisia.
Niissä oli lisäksi paljon verta.
Rikosteknisen keskuslaboratorion mukaan ne olivat veren kyllästämiä.
Verta ei ollut vain paria tippaa, vaan melko paljon.
Löytö viittaa siihen, että Wilmalle on tapahtunut jotain vakavaa.
Verenkuva-analyytikko Åse Zander kutsutaan-
antamaan selvempi kuva tapahtumista.
Seinällä oli jotain mielenkiintoista-
nojatuolin edestä katsottuna.
Siinä oli jotain ainesta.
Siinä oli paksumpia veritahroja.
Se analysoitiin, jolloin selvisi-
- että se oli Wilman lihaskudosta.
Tarvitaan voimaa, että lihaskudosta irtoaa.
Pieni isku ei riitä, vaan pitää käyttää paljon voimaa.
Suuria palasia on irronnut.
On koko ajan selvempää, että Wilmaa satutettiin asunnossa.
Tärkeä kysymys kuuluu, onko hänet surmattu siellä.
Poliisi päättää käyttää asunnossa ruumiskoiria.
Haluamme tietää, oliko hän asunnossa kuolleena.
Sillä hän on kadonnut.
Oliko häntä satutettu asunnossa, minkä jälkeen hän katosi?
Oliko hänet viety pois loukkaantuneena vai kuolleena?
Onko kyseessä pahoinpitelyn vai murhan rikospaikka?
Se oli syynä.
Koirat merkkaavat paikkoja haukkumalla.
Koira merkkaa sängyn.
Se, että ruumiskoira merkkaa sängyn, osoittaa-
että Wilma mitä todennäköisimmin surmattiin asunnossa.
Keittiöstä tehdään tärkeä löytö.
Löysimme tiskialtaasta veitsen muiden veitsien joukosta.
Kun rikostekninen keskuslaboratorio Linköpingissä tutki sen, kävi ilmi-
että siinä oli Wilman DNA:ta ja lihaskudoksen pala.
Ennen kuin Anette Timm Preinfalk kertoo Tishkolle uusista tuloksista-
- rikosteknisessä tutkinnassa-
hän haluaa käydä itse asunnossa. Siellä kaikki osoittaa siihen-
- että on tehty murha.
Kun tulen sinne, teknikot sanovat minulle-
- että asunnossa haisee.
Minäkin haistoin sen.
Jossain oli jotain piilossa.
Meille selvisi pian, että haju tulee makuuhuoneesta.
He tutkivat lisää ja epäilevät hajun tulevan vaatekomerosta.
Kun teknikot etsivät hajun alkuperää-
tutkija Anette Timm Preinfalk palaa-
poliisiasemalle, missä Tishko odottaa kuulustelua.
Minä, asianajaja ja Tishko ehdimme juuri tavata-
kun saan soiton, että he löysivät matkalaukun-
- jossa on sisällä jotain-
- joka saattaa olla Wilmasta.
Sanoin Tishkolle vain sen-
että olimme löytäneet mustan matkalaukun-
ja mietimme, mitä sen sisällä mahtaa olla.
Wilma Anderssonin etsinnät ovat ohi. Poliisi on tehnyt löydön-
jonka perusteella 17-vuotias tyttö ei ole enää elossa.
Poliisi ei kerro muuta siitä, mitä oli matkalaukussa-
joka löydettiin makuuhuoneen vaatekomerosta kuin että se oli-
- kammottavampaa kuin voi kuvitella.
Tiesimme, että matkalaukku oli ollut siellä koko ajan.
Etsimme aluksi tietenkin kokonaista ihmistä.
Mutta tämä laukku, jota käytetään käsimatkatavaralaukkuna...
Emme ajatelleet, että häntä olisi paloiteltu.
Kun tulee paikalle ja etsii kadonnutta-
silloin etsii ihmistä. Kuollutta tai elävää. Ruumista.
Jos ruumista ei löydy asunnosta, kuten ei löytynyt-
ei tule mieleen, että osa siitä voi olla piilotettu johonkin sinne.
Teknikot ja muut aloittavat työnsä kuten tavallisesti.
Sillä ei ollut merkitystä tapauksen kannalta.
Se on traagista perheelle.
Perhe joutui odottamaan kauan tietoa siitä, että Wilma löydettiin-
- eikä hän ole enää elossa.
Poliisi löytää laukusta Wilman pään-
- folioon käärittynä.
Wilman äiti Linda aikoo juuri aloittaa Wilman etsinnän-
kun hän saa viestin, joka vie kaiken toivon.
He tulivat autolla ja laittoivat sen parkkiin.
Samaan aikaan tulee puhelu.
Äiti tietenkin päästää kamalan huudon.
Hän romahtaa.
Menin paikalla olevien vapaaehtoisten luo.
He kuulivat huudon.
Sanoin, että kadonneen tytön äiti huusi.
Se on kuin painajainen, josta ei herää.
Ja itse on mukana siinä.
En toivo, että kukaan joutuu kokemaan samaa kuin me.
Ei vain me, vaan kaikki asian ympärillä.
Se koskettaa todella monia.
Miten joku voi tehdä niin Wilmalle, jolla oli koko elämä edessään?
En voi käsittää sitä.
Kun viesti tuli, uskon, että koko Ruotsi-
- oli lamaantunut.
Kaikki toivo vain katosi.
Kun rikostekninen keskus- laboratorio tutkii matkalaukun-
he löytävät Wilman passin, puhelimen, huivin ja pehmoeläimen.
Wilman pää on kääritty alumiinifolioon, joka on teipattu.
Foliossa on Tishkon sormenjälkiä.
Siinä on paljon asioita, joita Tishkon oli vaikea selittää.
Muun muassa sormenjäljet löydön pakkausmateriaalissa.
Hän selitti käyttävänsä paljon foliota-
huumeiden pakkaamiseen, koska ne haisevat niin vahvasti.
Silloin hän käyttää todella paljon.
Säästääkseen foliota poltettuaan huumeita-
- hän laittoi sen takaisin rullalle.
Sehän voi olla niin, että...
Tishko uskoo, että syyllinen, joka on vienyt löydön sinne-
on käyttänyt foliota. Siksi siinä on hänen sormenjälkiään.
Se, että poliisi löytää Wilman pään yhdeksän päivän päästä-
tarkoittaa Tishkon mielestä sitä, että joku muu on tuonut sen sinne.
Asuntoa ei vartioitu ennen kuin teknikot tulivat-
kello kymmenen ja varttia yli yhden välillä-
- kun Tishko pidätettiin.
Sen jälkeen poliisi lukitsi asunnon.
Olisiko joku muu syyllinen nähnyt, kun Tishko pidätettiin ja vietiin?
Tishko on väittänyt Wilman teettäneen kopioita avaimesta.
Olisiko syyllinen tuonut Wilman pään asuntoon-
ja paketoinut sen asunnosta löytyneillä materiaaleilla-
joissa oli vieläpä Tishkon sormenjäljet?
Se on teknisesti täysin mahdotonta.
Kukaan muu ei olisi ehtinyt piilottaa löytöä laukkuun.
Vaikka kuolinsyytä ei ole saatu selvitettyä-
ja ruumis on kateissa, syyttäjä Jim Westerberg nostaa syytteen-
Tishko Ahmedia vastaan Wilman murhasta.
26. toukokuuta 2020 on oikeuden- käynti Uddevallan käräjäoikeudessa-
jossa on paikalla Wilman omaisia, jotka toivovat saavansa vastauksia-
- Wilman kohtalosta.
Syyttäjä Jim Westerberg esittelee todisteet-
ja pyytää Tishkoa vastaamaan syytteisiin.
Lyhyesti sanottuna minun on täytynyt rikkoa fysiikan lakeja-
- jotta voin olla syyllinen.
Wilman verta on löydetty asunnon kaikista huoneista.
- Etkö huomannut mitään? - En ikinä nähnyt sitä.
Asunnossa on siivottu. Olet itse sanonut, että siivosit.
Muistaisin, jos olisin siivonnut verta. En ole.
TV-tasossa oli lihaskudosta.
- Näitkö sitä vasemmalla puolella? - En.
- Matosta löytyi verta. - Mahdotonta.
Tishkolta kysytään kontrolloivasta käytöksestä Wilmaa kohtaan.
Sinun piti päättää ja muuta. Voitko kommentoida?
Minulla on 16- 17-vuotias todella hyvännäköinen tyttöystävä.
Huomautan, ettei hänen pitäisi käyttää tiettyjä vaatteita-
koska häntä tuijotetaan. Kukaan ei halua sellaista.
Se on itsestäänselvyys, mutta en sanoisi sitä kontrolloinninhaluksi.
Olen seurannut Tishkoa koko oikeudenkäynnin ajan.
Hän on antanut erilaisia vaikutelmia.
Useimmiten hän on rauhallinen, kuin ei olisi kiinnostunut-
näistä tapahtumista. Hän ei ole vastannut Wilman omaisille-
jotka ovat katsoneet häntä. Hän ei ole vastannut katseeseen.
Wilman perhe oli paikalla kaikissa 10 oikeudenkäynnissä.
Viimeisenä päivänä oli tunteikas kohtaaminen poikaystävän kanssa.
Käräjäoikeudessa viimeisenä-
Tishko nousee ylös ja kääntää katseensa Wilman perhettä kohti-
- ja näyttää heille keskisormea.
Ja se...
Siitä seuraa draamaa, kun omaiset huutavat hänelle-
haluavansa vastauksia. "Missä hän on? Missä hän on?"
Vanginvartija vie Tishkon pois.
27. heinäkuuta kuullaan Tishkon tuomio.
Käräjäoikeus tuomitsee hänet elinkautiseen-
Wilman murhasta ja hautarauhan rikkomisesta.
Puolustus valittaa tuomiosta-
ja tapaus menee hovioikeuteen, joka alentaa tuomiota.
Hovioikeus tuomitsee Tishkon murhasta 18 vuoden vankeuteen-
joka on pisin aikaperusteinen vankeusrangaistus Ruotsissa.
Mitä tuomioon tulee, olimme hieman yllättyneitä-
että olosuhteet eivät olleet raskauttavia.
Luulen, että tekoa ei pidetty pitkäkestoisena.
Sanotaan, ettei tiedetä, kauanko teko kesti.
Minusta se käy ilmi todistajanlausunnoista.
Wilman muisto elää yhä Uddevallan asukkaiden keskuudessa.
He seurasivat tapausta pitkään läheltä.
Se on osa jokaista. Uskon, että se on osa koko Uddevallaa.
Se on jotain... Se muisto elää kaupungissa-
ja meissä, joiden elämää se kosketti.
Elämä ei palaa koskaan ennalleen.
On menneisyys ja tuleva.
Meitä muistutetaan siitä joka päivä.
Ei mene tuntiakaan ilman että ajattelen Wilmaa-
- ja sitä, mitä hänelle tapahtui.
Wilma ja minä saimme elinkautisen.
Hän sai 18 vuoden tuomion ja vapautuu 11 vuoden jälkeen.
Siinä ei ole mitään oikeudenmukaista.
Toivon, että Wilma saa jonain päivänä jonkinlaisen hyvityksen-
jotta voimme haudata koko Wilmamme.
Tällaista ei voi hyväksyä.
Suomennos: Henna Iivarinen www.sdimedia.com